El 1799 va ser designat dissector anatòmic del Col·legi de Cirurgia de Burgos recentment creat amb un sou anual de 6.000 rals. El 1804, a causa d'una reforma del reglament dels ensenyaments sanitaris, Bassas va ascendir a catedràtic numerari d'anatomia, ara amb un sou de 12.000 rals. El 1812, en plena Guerra del Francès i amb l'activitat del Col·legi de Cirurgia de Burgos suspesa, esdevingué metge titular de la població de Burgos de Poza de la Sal. El 1813 va ser mobilitzat com a sanitari, i fou ferit pels francesos a la Batalla de Vitòria. El 1814, acabada la guerra, Bassas es va tornar a incorporar a la seva càtedra al col·legi de Burgos.